

**REPUBLIKA HRVATSKA**

**KARLOVAČKA ŽUPANIJA**



**OPĆINA SABORSKO**

**OPĆINSKO VIJEĆE**

KLASA: 024-01/25-01/2

URBROJ: 2133-15-01-25-5

Saborsko, 8. travanj 2025. god.

Na temelju članka 71. Zakona o komunalnom gospodarstvu ("Narodne novine" broj 68/18, 110/18, 32/20 i 145/24) i članka 31. Statuta Općine Saborsko ("Glasnik Karlovačke županije“ 17/13, 4/18, 12/18 i 11/21) Općinsko vijeće Općine Saborsko na svojoj 21. redovnoj sjednici održanoj 8. travnja 2025. godine, na prijedlog načelnika donosi

**IZVJEŠĆE O IZVRŠENJU PROGRAMA GRADNJE OBJEKATA**

**KOMUNALNE INFRASTRUKTURE U OPĆINI SABORSKO ZA 2024. GODINU**

**Članak 1.**

Sukladno članku 71. Zakona o komunalnom gospodarstvu, propisano je da načelnik podnosi predstavničkom tijelu jedinice lokalne samouprave, izvješće o izvršenju programa građenja komunalne infrastrukture za prethodnu kalendarsku godinu, istodobno s izvješćem o izvršenju proračuna.

Planirana su sredstva u proračunu u iznosu od 802.425,00 eura, a u Program je utrošeno 461.751,04 eura.

**Članak 2.**

Za nabavu rasvjetnih tijela planirana su sredstva u iznosu od 17.370,00 eura, a utrošena su iznosu od 11.226,83 eura. Odnosi se na zamjenu postojeće rasvjete sa novom LED rasvjetom.

Asfaltiranje cesta odnosi se na ulaganje u ceste. Planirana sredstva su u iznosu od 2664.011,00 eura, a izvršeno je 261.744,66 eura. Dio sredstava se odnosi na ulaganja koja su izvršena u 2023. godini, ali je plaćanje izvršeno po okončanoj situaciji. Ulagalo se je u cestu Blata i Potpolje u iznosu od 86.675,38 eura. U 2024. godini radilo se je ulaganjima u cestu Begovac k.č. 3999 i 3584 (58.903,78 eura), Saborsko k.č. 1251 i 6545 (55.300,00 eura), Borik k.č. 2373 i Kneževići k.č. 6477 (58.765,50 eura). Ostatak od 2.100,00 eura odnosi se na nadzor nad izvođenjem radova.

Popločavanje groblja odnosi na dodatna ulaganja na postojećem groblju, a radi se o popločavanju novih staza. Planirana sredstva su u iznosu od 34.110,00 eura, a izvršeno je 34.110,25 eura.

Opremanje školskog igrališta odnosi se na provođenje nadzora nad radovima, gdje je planirano 1.188,00 eura, a utrošeno je 1.187,50 eura.

Zgrada javne namjene odnosi se na izradu projektne dokumentacije za zgradu, planirano je 56.750,00 eura, a utrošeno je 7.500,00 eura.

Dječje igralište odnosi se na uređenje dječjeg igrališta u naselju Lička Jesenica. Planirana sredstva su 55.00,00 eura, a utrošeno je 15.415,70 eura.

Višenamjenski radni stroj odnosi se na nabavu novog stroja koji će biti od javne namjene za lokalno stanovništvo kroz čišćenje javnih površina, čišćenje snijega i leda.

Popločavanje prilaza spomeniku odnosi se na dodatno popločavanje staza kod spomenika i masovne grobnice. Planirana sredstva su 60.000,00 eura, a utrošeno je 40.623,56 eura.

Opremanje mrtvačnice odnosi se na novu opremu namijenjenu za mrtvačnicu, planirana sredstva su u iznosu od 1.203,00 eura, a utrošeno je 1.202,54 eura.

**Članak 3.**

Ovo Izvješće stupa na snagu osmog dana od dana objave u Glasniku Karlovačke županije.

**Zamjenik Predsjednice Općinskog vijeća**

 Joso Sabljak